НА ЕМИСИИТЕ НА СО2, СЪОТВЕТСТВАЩИ НА NEDC, ЗА ИНТЕРПОЛАЦИОННА ФАМИЛИЯ НА БАЗАТА НА WLTP
 2.1. Корелационен инструмент
 Органът по одобряване на типа трябва да гарантира, че стойностите на емисиите на СО2 на базата на NEDC, които се използват като характерни стойности за целите по раздел 3, се определят посредством симулации в съответствие с посочените в настоящото приложение разпоредби.
 За тази цел Комисията ще предостави симулационен инструмент (наричан по-долу тук „корелационен инструмент“) под формата на софтуер, който може да се изтегля и изпълнява. Също така, Комисията ще предостави указания относно възможностите на корелационния инструмент да симулира превозни средства с модерни технологии и, за случаите, при които това е необходимо, ще препоръча използването на физически измервания вместо симулации.
 2.1.1. Достъп до корелационния инструмент
 Корелационният инструмент се инсталира на компютър на органа по одобряване на типа или в случаите, при които е приложимо — на техническата служба, в съответствие с инструкциите, предоставени на следната уебстраница:
 [http://ec.europa.eu/clima/policies/transport/vehicles/cars/documentation_en.htm]
 Органът по одобряване на типа трябва да осигурява съответствие на използването на корелационния инструмент с изискванията в настоящия регламент и с инструкциите за употреба, които са дадени в ръководството за потребителя (1).
 При поискване Комисията ще предоставя съдействие на органите по одобряване на типа и техническите служби, използващи корелационния инструмент за целите по настоящия регламент. Исканията за съдействие се адресират до следната функционална пощенска кутия:
 co2mpas@jrc.ec.europa.eu (2)
 Корелационният инструмент ще бъде достъпен и за други потребители, но съдействие на такива потребители ще се предоставя само в рамките на разполагаемите ресурси.
 2.1.2. Електронно подписване и подпечатване на резултатите от пресмятането с корелационния инструмент
 При поискване Комисията ще предоставя на органите по одобряване на типа и в случаите, при които това е приложимо — на техническите служби, ключ за електронен подпис, който да служи за електронно подписване и подпечатване на първоначалния изходящ файл по точка 3.1. Искането трябва да съдържа името и съответните данни за контакт (пощенски адрес, адрес на електронна поща, телефонен номер) на лицето, отговарящо за получаването на резултатите от корелационния инструмент, и да бъде изпратено до следната функционална пощенска кутия:
 EC-CO2-LDV-IMPLEMENTATION@ec.europa.eu
 2.1.3. Ежегодна актуализация на корелационния инструмент
 Действието на корелационния инструмент трябва да бъде редовно подлагано на преглед, като се взема предвид по-специално информацията, подавана от лицата за контакт по точка 2.1.2. Ако е уместно, Комисията ще подготвя нови версии на инструмента, които ще се пускат в разпространение ежегодно на 1 септември. Новите версии няма да засягат валидността на резултатите, получени с предишните версии.
 Всяка нова версия може да се използва за целите на процедурата, установена в раздел 3 от настоящото приложение, считано от датата на нейното пускане. Възможно е обаче, при съответно съгласие на органа по одобряване на типа или на техническата служба, да продължи да се използва предишната версия на корелационния инструмент в период от максимум два месеца след пускането на новата версия.
 Използваната версия, както и операционната система на компютъра, на който е било проведено изчислението с корелационния инструмент съответно от органа по одобряване на типа или от техническата служба, трябва да бъдат посочени в електронно подписания протокол за резултатите от изчислението с